**Društvo za športno rekreacijo, Mladinska ulica 3, 9000 Murska Sobota**

[**DSR.MUSO@gmail.com**](mailto:DSR.MUSO@gmail.com)**,** [**http://www.dsr-ms.si**](http://www.dsr-ms.si)

**ZAPISNIK**

S 6. redne seje izvršnega odbora Društva za športno rekreacijo Murska Sobota, ki je bila 30. januarja 2014 ob 18.00 uri.

Sejo je vodil predsednik Društva za športno rekreacijo Murska Sobota Darijo Ilić.

Zapisnik piše Darijo Ilić.

Predsedujoči je prisotne pozdravil in predlagal dnevni red kot je bil predlagan z vabilom:

1. Pozdrav in ugotovitev prisotnosti
2. Potrditev zapisnika s 5. Seje IO DŠR Murska Sobota
3. Obravnava pravilnika o finančno materialnem poslovanju
4. Razno

Dnevni red je bil soglasno potrjen z dvigom rok.

**1. POZDRAV IN UGOTOVITEV PRISOTNOSTI**

Prisotni so bili: Milica Menart, Janez Karoli, Darijo Ilić, Anica Djordjević (odsotna, brez opravičila), Karolina Dravec. Jože Stvarnik, Eva Rožman (se ni opravičila). Prisotnost je potrjena s podpisi na listi prisotnosti, ki je del tega zapisnika.

**2. POTRDITEV ZAPISNIKA S 5. SEJE IO DŠR MS**

Zapisnik se na pripombo g. Stvarnika korigira v 8. točki.

Sklep je bil soglasno potrjen.

**3. OBRAVNAVA PRAVILNIKA O FINANČNO MATERIALNEM POSLOVANJU**

IO je pravilnik podrobno preveril in spremenil. Do naslednje seje se pripravi nov predlog.

Sklep je bil soglasno potrjen.

**4. RAZNO**

Ga. Menart poda obrazložitev, da član IO g. Janez Karoli opravlja za društvo manjša dela. Ker se mu do zdaj dela niso plačala, izvršnemu odboru predloži pogodbo, ki jo naj društvo sklene z g. Karolijem. Pogodba bo podpisana, ko g. Karoli predloži potrebne podatke.

**SKLEP ŠT. 25: Pogodba z g. Karolijem se potrdi v predlagani obliki, v kateri določi cena 4,2 EUR na uro.**

Sklep je bil soglasno potrjen z dvigom rok.

Ga. Menart obvesti IO, da se je 6 članov društva udeležilo licenčnega seminarja Gimnastične zveze Slovenije v Portorožu.

**SKLEP ŠT. 26: DŠR financira kotizacijo za licenčni seminar v višini 60 EUR/osebo, skupaj 360 EUR.**

Ga. Menart pove, da se na treningih uporablja veliki trampolin, ki je v lasti pogodbenega izvajalca Danijela Štrausa s.p. Predlaga, da se za najem sklene najemna pogodba. Izvajalec naj poda ponudbo oz. predlaga pogodbo, ki jo bo po predložitvi obravnaval IO.

Seja je bila zaključena ob 19.30

Zapisnikar:

Darijo Ilić

Milica Menart

Tajnik društva DŠR Murska Sobota

Darijo ILIĆ, univ.dipl.inž.zoot.

predsednik DŠR M. Sobota